smcproject/ml-wiki-sentences huggingface dataset:
ഓസ്ട്രോ-മലയൻ പ്രദേശങ്ങളിലും ചൈന , ഇന്ത്യ , ശ്രീലങ്ക , മ്യാൻമർ എന്നിവിടങ്ങളിലും മാത്രമായി ഇത് പരിമിതപ്പെട്ട് കാണപ്പെടുന്നു.
സ്പീഷീസ് Eumelea biflavata Warren, 1896 Eumelea djingga Sommerer , 1995 Eumelea duponchelii (Montrouzier, 1856) Eumelea feliciata Guenée, 1857 Eumelea florinata Guenée, 1857 Eumelea genuina Kirsch 1877 Eumelea ludovicata Guenée, 1857 Eumelea obesata Felder Rogenhofer, 1875 Eumelea parda Sommerer, 1995 Eumelea rosalia (Stoll, [1781]) Eumelea rubrifusa Warren, 1896 Eumelea stipata Turner, 1930 Eumelea unilineata Warren, 1897 അവലംബം {{ cite web }} : Unknown parameter | last-author-amp= ignored ( | name-list-style= suggested) ( help ) Eumelea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
യുഫോറിയ ഇംഗ്ലീഷ് വിലാസം https://ml.wikipedia.org/wiki/Euphoria Playing can induce an intense state of happiness and contentment.
സുഖം, ഉത്സാഹം, ക്ഷേമം, സന്തോഷം തുടങ്ങിയ തീവ്ര വികാരങ്ങളുടെ അനുഭവമാണ് യുഫോറിയ.
എയറോബിക് വ്യായാമം, ചിരി, സംഗീതം കേൾക്കൽ, നൃത്തം തുടങ്ങി ചില സ്വാഭാവിക പ്രതിഫലനവും സാമൂഹിക പ്രവർത്തനങ്ങളും വഴി യുഫോറിയ അവസ്ഥ  സൃഷ്ടിക്കാൻ കഴിയും.
യുഫോറിയ ചില ന്യൂറോളജിക്കൽ ഡിസോർഡർ അല്ലെങ്കിൽ ന്യൂറോ സൈക്കിയാട്രിക് ഡിസോർഡേഴ്സിന്റേയും ലക്ഷണമാണ്.
ഉദാഹരണത്തിന് മാനിയ ഇതും കാണുക Psychological ഡിസ്ഫോറിയ യൂതൈമിയ ഹൈപെർതൈമിയ സെൻസ് ഓഫ് വണ്ടർ Pharmacological Anxiolytic Designer drug Recreational drug use
യുബിക്വിറ്റി (സോഫ്റ്റ്‌വെയർ) ഇംഗ്ലീഷ് വിലാസം https://ml.wikipedia.org/wiki/Ubiquity_(software)
ഉബുണ്ടു ലിനക്സിലും മറ്റും ഉപയോഗിക്കുന്ന ലളിതമായ ഒരു ലിനക്സ് ഇൻസ്റ്റാളർ സോഫ്റ്റ്‌വെയർ ആണ് യുബിക്വിറ്റി .
ലൈവ് സിഡിയിൽ നിന്നും പ്രവർത്തിക്കുന്ന യുബിക്വിറ്റിക്ക് ക്യുട്ടിയിലും  ജിറ്റികെ+ലും ഉണ്ടാക്കിയ ഗ്രാഫിക്കൽ ഇന്റർഫേസുകൾ ഉണ്ട്.
ഉബുണ്ടു 6.06 ൽ ആണ് യുബിക്വിറ്റി ആദ്യമായി ഉപയോഗിച്ചു തുടങ്ങിയത്.
പ്രത്യേകതകൾ പ്രാദേശികവൽക്കരണത്തിനുള്ള പിന്തുണ ഇൻസ്റ്റലേഷൻ അനുബന്ധ പ്രവർത്തനങ്ങൾ സ്വയംപ്രേരിതമയി ചെയ്യുന്നു ആവശ്യമനുസരിച്ച് രൂപപ്പെടുത്തിയെടുക്കുവാനുള്ള എളുപ്പം പ്രവർത്തന തടസ്സങ്ങൾ സ്വയം കണ്ടു പിടിക്കുവാനുള്ള കഴിവ് സമയമേഖല ഗ്രാഫിക്കലായി തെരെഞ്ഞെടുക്കുവാനുള്ള സൗകര്യം ഇൻസ്റ്റലേഷനൊപ്പം ഉപയോക്താവിന്റെ നിലവിലുള്ള മറ്റ് ഓപ്പറേറ്റിങ് സിസ്റ്റങ്ങളിലെ ( ലിനക്സ് , വിൻഡോസ് , മാക് എന്നിവയിൽ ഏതാണെങ്കിലും) വിവരങ്ങൾ എടൂക്കുവനുള്ള സൗകര്യം.
താഴെപ്പറയുന്ന വിവരങ്ങൾ ഇങ്ങനെ എടുക്കുവാൻ സാധിക്കും യൂസർ അക്കൗണ്ടുകൾ ഇ-മെയിൽ അക്കൗണ്ടുകൾ ഇൻസ്റ്റന്റ് മെസ്സേജിങ്ങ് അക്കൗണ്ടുകൾ ബുക്ക്മാർക്കുകൾ ഉപയോക്താവിന്റെ ചിത്രങ്ങൾ, വാൾപേപ്പർ, പ്രമാണങ്ങൾ എന്നിവ.
(വിൻഡോസിൽ നിന്നു മാത്രം) പുറംകണ്ണികൾ ഉബുണ്ടു സമൂഹ വിക്കിയിൽ യുബിക്വിറ്റി സോഫ്റ്റ്‌വെയർ വികസനത്തിനുള്ള സൗകര്യങ്ങൾ നൽകുന്ന ലോഞ്ച്പാഡ് വെബ്സൈറ്റിൽ യുബിക്വിറ്റിയുടെ താൾ അവലംബം
യുരൂബി ദേശീയോദ്യാനം
യുരൂബി ദേശീയോദ്യാനം ( ( Spanish : Parque nacional Yurubí )) തെക്കേ അമേരിക്കൻ രാജ്യമായ വെനിസ്വേലയുടെ വടക്കുഭാഗത്തുള്ള ദേശീയോദ്യാനമെന്ന പദവിയുള്ള ഒരു സംരക്ഷിത പ്രദേശമാണ്.
1960 മാർച്ച് 18 ന് യരാക്വേ സംസ്ഥാനത്തിലാണ് ഈ ദേശീയോദ്യാനം സ്ഥാപിക്കപ്പെട്ടത്.
സാൻ ഫിലിപ്പെ നഗരത്തിനു ശുദ്ധജലം ലഭ്യമാകുന്ന പ്രധാന ഉറവിടമായ യൂറുബി നദീതടം സംരക്ഷിക്കുകയെന്ന ലക്ഷ്യമാണ് ഈ ദേശീയോദ്യാന രൂപീകരണത്തിൻറെ പ്രധാന ഉദ്ദേശം.
സിയേറ ഡി അറോവ മലനിരകളിലാണ് യുരൂബി ദേശീയോദ്യാനം സ്ഥിതിചെയ്യുന്നത്.
ക്ലൗഡ് വനങ്ങളും താഴ്ന്ന  പർവ്വതപ്രകൃത വനങ്ങളും ഉൾക്കൊള്ളുന്ന ഈ ദേശീയോദ്യാനത്തിനു ചുറ്റും കാർഷിക മേഖലകളാണ്.
ദേശീയോദ്യാനത്തിനുള്ളിലെ  ചെറിയ വഴിത്താരകൾ പ്രധാനമായി മൃഗവേട്ടക്കാരോ ഒറ്റപ്പെട്ട സന്ദർശകരോ ഗവേഷകരോ ഒക്കെയാണ് ഉപയോഗിക്കാറുള്ളത്.
ദേശീയോദ്യാനത്തിൽ ജനവാസമില്ല.
ഈ പ്രദേശത്തെ പഴയ കുടിയേറ്റക്കാരെ മറ്റ പ്രദേശങ്ങളിലേയ്ക്ക് അനവധി വർഷങ്ങൾക്കു മുമ്പ്തന്നെ മാറ്റിയിരുന്നു.
ഈ ദേശീയോദ്യാനത്തിൻറെ  ഭൂമിശാസ്ത്രപരമായ സ്ഥാനം കാരണം, ഇവിടെ ഉയർന്ന അളവിലുള്ള ജൈവവൈവിധ്യവും തനതുസസ്യജന്തുജാലങ്ങളും കണ്ടുവരുന്നു.
എന്നിരുന്നാലും പരിമിതമായ തോതിലുള്ള ഗവേഷണങ്ങളാണ് നടത്തപ്പെട്ടിട്ടുള്ളതെന്നതിനാൽ ദേശീയോദ്യാനത്തെക്കുറിച്ച് പരിമിതമായ അറിവകളേയുള്ളു.
മലമുകളിലെ ദൈവം
പി.എൻ. മേനോൻ സംവിധാനം ചെയ്ത് 1983ൽ തിയേറ്ററുകളിൽ എത്തിയ ഒരു മലയാള ചലച്ചിത്രമാണ് മലമുകളിലെ ദൈവം .
ഗബ്രീൽ, സുരേഷ്, ലക്ഷ്മി സുബ്രഹ്മണ്യൻ, സുധാറാണി തുടങ്ങിയവരാണ് ഈ ചിത്രത്തിൽ പ്രധാന വേഷങ്ങളിൽ അഭിനയിച്ചിരിക്കുന്നത്.
ഈ ചിത്രത്തിലെ ഗാനങ്ങൾ ചിട്ടപ്പെടുത്തിയിരിക്കുന്നത് ജോൺസനാണ് .
മികച്ച മലയാള ചലച്ചിത്രത്തിനുള്ള 1983ലെ ദേശീയ ചലച്ചിത്ര പുരസ്കാരം ഈ ചിത്രം നേടി.
അഭിനേതാക്കൾ ഗബ്രീൽ -----രാമചന്ദ്രൻ സുരേഷ് --------കയാമ, രാമചന്ദ്രന്റെ ചെറുപ്പം സുധാറാണി --------മേരി കുഞ്ഞാണ്ടി ------മാധവൻ മാസ്റ്റർ ബാലാസിങ് --------ജന്മി സതീന്ദ്രൻ --------നെഞ്ചൻ രഞ്ജിത്ത് -------മേരിയുടെ മകൻ ലക്ഷ്മി സുബ്രഹ്മണ്യൻ ഉണ്ണിമേരി അവലംബം പുറത്തേക്കുള്ള കണ്ണികൾ മലമുകളിലെ ദൈവം Archived 2012-10-23 at the Wayback Machine .
ബ്രിട്ടീഷ് ഫിലിം ഇൻസ്റ്റിട്ടൂട്ട് മൂവി ഡേറ്റാബേസ് മലമുകളിലെ ദൈവം ഇന്റർനെറ്റ് മൂവി ഡാറ്റാബേസിൽ
മലമേക്കര മുള്ളുതറ ദേവി ക്ഷേത്രം
പത്തനംതിട്ട ജില്ലയിൽ അടൂരിനടുത്തായി , പള്ളിയ്ക്കൽ ഗ്രാമപഞ്ചായത്തിൽ ഉൾപ്പെട്ട മലമേക്കരയിലെ മുള്ളുതറയിൽ സ്ഥിതി ചെയ്യുന്ന പുരാതനമായ ഒരു കളരിക്ഷേത്രമാണ് മലമേക്കര മുള്ളുതറ ദേവി ക്ഷേത്രം .
ഭദ്രകാളിയും കരിംകാളിയുമാണ് ഇവിടത്തെ പ്രധാനപ്പെട്ട പ്രതിഷ്ഠകൾ.
ഭദ്രകാളിപ്രതിഷ്ഠ കൃഷ്ണശിലയിലും കരിംകാളിപ്രതിഷ്ഠ കണ്ണാടിശിലയിലുമാണ് നിർമ്മിക്കപ്പെട്ടിരിക്കുന്നത് .
അതിപുരാതനകാലം മുതൽ, ഈ ക്ഷേത്രത്തിൽ കളരി നടത്തിവരുന്നു.
എഴുത്തുകളരി ഉൾപ്പടെ, ആയുർവേദം , ജ്യോതിഷം തുടങ്ങിയവയ്ക്കെല്ലാം ഈ ക്ഷേത്രത്തിൽ ഗണകരുണ്ട് .
ദേവിയുടെ ഉടവാൾ വെളിച്ചപ്പാടിന് തുല്യമായി കരുതിപ്പോരുന്ന ഈ ക്ഷേത്രത്തിലെ പ്രധാന അനുഷ്ഠാനകലയാണ് കുത്തിയോട്ടവും ചുവടും പാട്ടും . 'മഹിഷാസുരനുമായുള്ള യുദ്ധത്തിൽ ദേവിയുടെ വിജയം ആഘോഷിക്കുന്ന പരാശക്തിയുടെ ഭടന്മാരാണ് കുത്തിയോട്ടക്കാർ' എന്ന സങ്കല്പത്തിൽ നിന്നാണ് ഇവിടെ കുത്തിയോട്ടം നടത്തിവരുന്നത് .
ഉത്സവങ്ങൾ ജീവിത എഴുന്നെളളിപ്പും ആപ്പിണ്ടി വിളക്കും ആപ്പിണ്ടി വിളക്ക്
കുംഭമാസത്തിൽ നടക്കുന്ന ജീവിത എഴുന്നെളളിപ്പും ആപ്പിണ്ടി വിളക്ക് എടുക്കലുമാണ് ഇവിടത്തെ ഏറ്റവും പ്രസിദ്ധിയാർജിച്ച ഒരു ഉത്സവം.
ദേവിയുടെ ചൈതന്യത്തെ ആവാഹിച്ചെടുത്ത ഒരു കണ്ണാടി ബിംബത്തെ തകിടും പട്ടും സ്വർണാഭരണങ്ങളുംകൊണ്ട് അലങ്കരിച്ച 'ജീവിത' യിൽ പ്രതിഷ്ഠിച്ചിരുത്തി ഓരോ വീടുകളിലും ആഘോഷപൂർവം എഴുന്നള്ളിച്ചുകൊണ്ടുപോകുകയും അവിടങ്ങളിൽനിന്നും അരിയും നെല്ലും മറ്റും പറയിൽ  വാങ്ങുകയും ചെയ്യുന്നു.
രാത്രിയിലാണ് ഇവിടെ ജീവിതയെഴുന്നുള്ളിപ്പ് നടത്താറുള്ളത്.
എഴുന്നുള്ളിപ്പിനൊടുവിൽ, നാട് ചുറ്റികണ്ടുകഴിയുമ്പോൾ, 'ജീവിത' ക്ക് ആറാട്ട് കഴിച്ചു തിരിച്ചു ക്ഷേത്രത്തിൽ എത്തുന്നു.
തത്സമയം ക്ഷേത്രനടയിൽ,  ജീവിതയെ/ദേവിയെ സ്വീകരിക്കാൻ ഭക്തർ ആപ്പിണ്ടി വിളക്കും താലപ്പൊലിയുമായും കാത്തു നില്ക്കും.
ആപ്പിണ്ടി വിളക്കുകൾ ദേവിക്കുള്ള വഴിപാടുകളാണ്. 'ആപ്പിണ്ടി വിളക്ക്' വഴിപാട് നടത്തുന്ന ഭക്തർ പതിനാറ് ദിവസം വ്രതം നോറ്റാണ് വിളക്ക് എടുക്കേണ്ടത്.
ചുരുങ്ങിയത് എട്ട് ദിവസമെങ്കിലും വ്രതം നോല്ക്കണമെന്നാണ് നിഷ്ക്കർഷിച്ചിട്ടുള്ളത് .
സാഹിത്യത്തിൽ സതീഷ് കളത്തിൽ എഴുതിയ, മലമേക്കര മുള്ളുതറ ദേവിയെക്കുറിച്ചുള്ള കവിത, മുള്ളുതറയിലെ ആപ്പിണ്ടി വിളക്ക് (Mullutharayile Aappindi Vilakku).
അവലംബം പുറത്തേക്കുള്ള കണ്ണികൾ പത്തനംതിട്ട - പള്ളിയ്ക്കൽ ഗ്രാമ പഞ്ചായത്ത് തദ്ദേശ സ്ഥാപനങ്ങളുടെ തിരഞ്ഞെടുപ്പ്- 2015 Malamekkara Mulluthara Devi Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലമ്പനി ഇംഗ്ലീഷ് വിലാസം https://ml.wikipedia.org/wiki/Malaria
മനുഷ്യരിലും മൃഗങ്ങളിലും കൊതുക് പരത്തുന്ന ഒരു സാംക്രമിക രോഗമാണ് മലമ്പനി അഥവാ മലേറിയ (Malaria).
ചതുപ്പു പനി(Marsh Fever) എന്നും ഈ രോഗം അറിയപ്പെട്ടിരുന്നു..
ഏകകോശ ജീവികൾ ഉൾക്കൊള്ളുന്ന ഫൈലം 
പ്രോട്ടോസോവ വിഭാഗത്തിൽ , പ്ലാസ്മോഡിയം ജനുസ്സിൽ പെട്ട പരാദങ്ങളാണ് ഈ രോഗമുണ്ടാക്കുന്നത്.
ഇവ അരുണ രക്താണുക്കളിൽ ഗുണീഭവിയ്ക്കുമ്പോഴാണ് മലമ്പനി ലക്ഷണങ്ങൾ പ്രകടമാകുന്നത്.
അനോഫിലിസ് ജെനുസ്സിൽ പെടുന്ന ചില ഇനം പെൺകൊതുകുകളാണ് രോഗം പരത്തുന്നത്.
രോഗലക്ഷണങ്ങൾ മലേറിയയുടെ പ്രധാന ലക്ഷണങ്ങൾ പല തരം മലേറിയകളിലും കാണപ്പെടുന്ന പനിയുടെ ഏറ്റക്കുറച്ചിലുകൾ
രോഗബാധയുണ്ടായി 8–25 ദിവസങ്ങൾക്കു ശേഷമാണ് രോഗലക്ഷണങ്ങൾ സാധാരണഗതിയിൽ കാണപ്പെട്ടുതുടങ്ങുന്നത്.
രോഗപ്രതിരോധത്തിനായി ആന്റിമലേറിയൽ മരുന്നുകൾ കഴിക്കുന്നവരിൽ രോഗലക്ഷണങ്ങൾ താമസിച്ചു കാണപ്പെട്ടേയ്ക്കാം.
30% ആൾക്കാർക്കും ആശുപത്രിയിലെത്തുമ്പോൾ പനി കാണപ്പെടില്ല.
സാധാരണയായി മലമ്പനി കാണപ്പെടാത്ത മേഖലകളിൽ രോഗലക്ഷണങ്ങളുടെ അവ്യക്തത കാരണം മലമ്പനി തിരിച്ചറിയാൻ സാധിക്കാറില്ല.
അടുത്തകാലത്ത് ദൂരയാത്ര നടത്തിയ വിവരം, പ്ലീഹയുടെ വലിപ്പം വർദ്ധിക്കൽ , കാരണമറിയാത്ത പനി, ത്രോംബോസൈറ്റോപീനിയ , ബിലിറൂബിന്റെ വർദ്ധന , ശ്വേതരക്താണുക്കളുടെ എണ്ണത്തിലെ വർദ്ധന എന്നിവ രോഗനിർണ്ണയത്തെ സഹായിക്കും.
ചാക്രികമായി പനി വരുകയും പോവുകയും ചെയ്യുകയും ( പരോക്സിസം ) അതോടൊപ്പം വിറയൽ റിഗർ , പനി, വിയർപ്പ് എന്നിവ കാണപ്പെടുകയും ചെയ്യുക എന്നത് മലമ്പനിയുടെ ലക്ഷണമാണ്.
ഇത് പ്ലാസ്മോഡിയം വൈവാക്സ് , പ്ലാസ്മോഡിയം ഒവേൽ എന്നീ തരം രോഗകാരികളിൽ രണ്ടു ദിവസം കൂടുമ്പോഴാണ് സാധാരണഗതിയിൽ ഉണ്ടാവുക.
പ്ലാസ്മോഡിയം മലേറിയേ .
പ്ലാസ്മോഡിയം ഫാൽസിപ്പാറം എന്നിവയൈൽ 36–48 മണിക്കൂർ കൂടുമ്പോഴോ സ്ഥിരമായി നിൽക്കുന്നതോ ആയ പനിയാണ് കാണുന്നത്.
സെറിബ്രൽ മലേറിയ എന്ന തരം മലേറിയ തലച്ചോറിലെ വീക്കമുണ്ടാക്കും ( എൻസെഫലോപതി ).
പ്ലാസ്മോഡിയം ഫാൽസിപ്പാറം എന്നയിനം രോഗകാരിയാണ് ഇത്തരം അസുഖത്തിന്റെ കാരണം.
കേന്ദ്രനാടീവ്യൂഹവുമായി ബന്ധപ്പെട്ട രോഗലക്ഷണങ്ങൾ (അസ്വാഭാവാകികമായ രീതിയിൽ ശരീരം കാണപ്പെടുക, നിസ്റ്റാഗ്മസ് , കണ്ണുകൾ രണ്ടും ഒരേ ദിശയിൽ നീക്കാൻ കഴിയാതെവരുക , ഒപിസ്തോടോണസ് , കോട്ടൽ , കോമ എന്നീ രോഗലക്ഷണങ്ങളും കാണപ്പെടാറുണ്ട്.
കോംപ്ലിക്കേഷനുകൾ
ശ്വസനപ്രക്രിയ ബുദ്ധിമുട്ടുള്ളതാവുക ഫാൽസിപ്പാറം മലേറിയയിൽ 25% മുതിർന്നവർക്കും 40% കുട്ടികൾക്കും കാണപ്പെടാറുണ്ട്.
മലേറിയയോടൊപ്പം എച്ച്.ഐ.വി. ബാധയുണ്ടെങ്കിൽ മരണസാദ്ധ്യത കൂടുതലാണ്.
ഗർഭിണികളിലെ മലേറിയ ബാധ മൂലം കുട്ടി ചാപിള്ളയാകാനും, ഭാരക്കുറവുള്ള കുട്ടിയെ പ്രസവിക്കാനും, ജനിച്ച് ഒരുവർഷത്തിനകം മരിക്കാനും കാരണമാകാറുണ്ട്.
മലമ്പനിയുടെ ചരിത്രം
ചരിത്രരേഖകളിലെ ഏറ്റവും പുരാതന രോഗമാണ് മലമ്പനി.
പതിനെട്ടാം നൂറ്റാണ്ടിൽ ഇറ്റലിക്കാരാണ് ചതുപ്പ് നിലങ്ങളിൽനിന്നും ഉണ്ടാകുന്ന മലിനമായ വായു( bad air : mal+air = Mal'aria )വുമായി ബന്ധപ്പെടുത്തി മലേറിയ എന്ന പേര് ഈ രോഗത്തിന് നൽകിയത്.
1880 ൽ, ലാവേരൻ (Laveran) എന്ന ഫ്രഞ്ച് പട്ടാള ഭിഷഗ്വാരനാണ് ആഫ്രിക്കയിലെ അല്ജിയേർസിൽ വച്ച് പ്ലാസ്മോഡിയം രോഗാണുവിനെ കണ്ടെത്തിയത്.
ആഫ്രിക്കയിലെ നാടൻ കഥകളിൽ കീടങ്ങൾ അഥവാ കൊതുകാണ് മലമ്പനി ഉണ്ടാക്കുന്നതെന്ന് പണ്ടേ വിവരിച്ചിരുന്നു.
പക്ഷേ, അനോഫെലിസ് പെൺകൊതുകുകളാണ് മലമ്പനി പകർത്തുന്നതെന്ന് കണ്ടുപിടിച്ചത് സർ റൊണാൾഡ് റോസ് (Sir Ronald rose) ആയിരുന്നു.
1897ൽ, ഇന്ത്യയിലെ സെക്കന്ദരബാദിൽ വച്ചാണ് അനോഫെലിസ് സ്ടീഫൻസി (Anopheles stephensi) ഇനം പെൺകൊതുകുകളുടെ ആമാശയ ഭിത്തിയിൽനിന്നും പ്ലാസ്മോഡിയത്തിന്റെ ഊസിസ്ട്കളെ (Oocysts) അദ്ദേഹം കണ്ടെത്തിയത്.
മലമ്പനി 
ബാധിതരെ കടിച്ച കൊതുകുകളെ പരിശോധിച്ചാണ് ഈ ചരിത്രനേട്ടം കൈവരിച്ചത്.
മലമ്പനി നിർമാർജ്ജനം
1874ൽ ഡി. ഡി. ടി (DDT) സംശ്ലേഷിച്ചിരുന്നെങ്കിലും , 1939ൽ പാൾ മുള്ളർ (Paul Muller) എന്ന സ്വിസ് ശാസ്ത്രജ്ഞനാണ് അതിന്റെ കീടസംഹാരഗുണങ്ങൾ തിരിച്ചറിഞ്ഞ്‌ നോബൽ സമ്മാനം നേടിയത്.
മലമ്പനി നിയന്ത്രണ ചരിത്രത്തിലെ ഒരു പുതിയ അധ്യായത്തിന് ഇതോടെ തുടക്കമായി.
1948ൽ പമ്പാന (Pampana) മലമ്പനി നിർമാർജ്ജനം എന്ന ആശയം അവതരിപ്പിച്ചു.
1951ൽ ലോകാരോഗ്യ സംഘടന ഏഷ്യയിൽ മലമ്പനി നിയന്ത്രണ പ്രവർത്തനങ്ങൾക്ക് തുടക്കമിട്ടു.
രോഗികളുടെ എണ്ണം മൂന്നിലൊന്നായി കുറയ്ക്കാൻ സാധിച്ചത് വൻ വിജയമായി.
ഇതിന്റെ വെളിച്ചത്തിൽ, 1955ൽ മലമ്പനി നിർമാർജ്ജനം ഒരു സർവലോക ലക്ഷ്യമായി ലോകാരോഗ്യ സംഘടന പ്രഖ്യാപിച്ചു.
കാണപ്പെടുന്ന സ്ഥലങ്ങളും രോഗത്തിന്റെ ഗൗരവവും
ഏഷ്യ , ആഫ്രിക്ക , അമേരിക്ക ഭൂഖണ്ഡങ്ങളിലെ ഭൂമദ്ധ്യരേഖയോടടുത്തുള്ള രാജ്യങ്ങളിലാണു കൂടുതലായി കണ്ടുവരുന്നത് .
ലോകമെമ്പാടുമായി, പ്രതിവർഷം 35 കോടി മുതൽ 50 കോടി വരെ ആളുകൾക്ക് മലമ്പനി ബാധ ഉണ്ടാകുന്നു [1 ].
മുപ്പതുലക്ഷം പേരെങ്കിലും മരിക്കുന്നുമുണ്ട്.
കുട്ടികളും ഗർഭിണികളും ആണ് കൂടുതലും മരണപ്പെടുന്നത് [2 ].
ആഫ്രിക്കയിലെ സഹാറ മരുഭൂമിയ്ക്ക് ചുറ്റുമുള്ള പ്രദേശങ്ങളിലാണ് 90 ശതമാനം മരണങ്ങളും .
മലമ്പനിയും ദാരിദ്ര്യവും പരസ്പര പൂരകങ്ങളാണ്‌, ദാരിദ്ര്യത്തിനുള്ള ഒരു പ്രധാന കാരണവും, [3 ] സാമ്പത്തിക വികസ്സനത്തിനുള്ള തടസ്സവും മലമ്പനിയാണ്.
മലമ്പനി പരാദങ്ങൾ
പ്ലാസ്മോഡിയം ജെനുസ്സിൽപ്പെട്ട അഞ്ചു സ്പീഷിസുകൾ ആണ് മലമ്പനി ഉണ്ടാക്കുന്നത് പ്ലാസ്മോഡിയം ഫാൽസിപ്പാരം (Plasmodium falciparum) തലച്ചോറിനെ ബാധിക്കുന്ന ഏറ്റവും മാരകമായ മലമ്പനി (Cerebral malaria) ഉണ്ടാക്കുന്നു .
പ്ലാസ്മോഡിയം വിവാക്സ് (Plasmodium vivax ) പ്ലാസ്മോഡിയം ഒവൈൽ (Plasmodium ovale ) , പ്ലാസ്മോഡിയം മലേറിയ (Plasmodium malariae) പ്ലാസ്മോഡിയം നോവേല്സി ( Plasmodium knowlesi ).
മക്കാകു (Macaques ) കുരങ്ങുകൾക്ക് മലമ്പനി ഉണ്ടാക്കുന്ന പ്ലാസ്മോടിയം നോവേല്സി മനുഷ്യരിലും മലമ്പനി ഉണ്ടാക്കാം [ 4 ,5 ].
രോഗലക്ഷണങ്ങൾ Main symptoms of malaria.
Typical fever patterns of malaria
പനി , ഉയർന്ന പനി (High fever ) , വിറയൽ, തലവേദന , ഓർക്കാനം, ശർദ്ധി , വിളറിയ-മഞ്ഞിച്ച തൊലിപ്പുറം , സന്ധി വേദന , വിളർച്ച, മൂത്രത്തിന്റെ നിറം മാറ്റം എന്നിവയാണ് പ്രധാന ലക്ഷണങ്ങൾ.
തലച്ചോറിനെ ബാധിക്കുന്ന പ്ലാസ്മോടിയം ഫാൽസിപാരം മലമ്പനി രോഗ ബാധ , ഇപ്പോൾ കൂടുതലായി കാണപ്പെടുന്നു.
തുടർച്ച ആയി കാണുന്ന ഉയർന്ന പനി ആണ് പ്രഥമ ലക്ഷണം.
, പക്ഷേ, പണ്ട് മുതലേ ഉള്ള, ചുവന്ന രക്താണുക്കളെ ആക്രമിക്കുന്ന പ്ലാസ്മോടിയം വൈവാക്സ് മൂലമുണ്ടാകുന്ന മലമ്പനിയുടെ രോഗ ലക്ഷണങ്ങൾ വ്യത്യസ്തമാണ് : ഉയർന്ന പനി ,ദിവസേനയോ ഒന്നിടവിട്ട ദിവസ്സങ്ങളിലോ മാത്രം കാണുന്നു.
സാധാരണ ആയി ഇതിനു 3 അവസ്ഥ ഉണ്ടായിരിക്കും: തണുത്ത അവസ്ഥ- രോഗിക്ക് വിറയലും നല്ല തണുപ്പും അനുഭവപ്പെടുന്നു.
ചൂടുള്ള അവസ്ഥ- രോഗിക്ക് ശരീരം പൊള്ളുന്ന അവസ്ഥ അനുഭവപ്പെടുന്നു , ഒപ്പം തലവേദനയും .
വിയർക്കുന്ന അവസ്ഥ - രോഗി അമിതമായി വിയർക്കുകയും തളരുകയും ചെയ്യപ്പെടുന്നു.
തലച്ചോറിനെ ബാധിക്കുന്ന പ്ലാസ്മോടിയം ഫാൽസിപാരം മലമ്പനി നേരത്തെ കണ്ടുപിടിച്ചു ചികില്സിച്ചില്ലങ്കിൽ മരണ കാരണമാകാം പ്ലാസ്മോഡിയത്തിന്റെ ജീവചക്രം
അനോഫെലിസ് ജെനുസ്സിൽപ്പെട്ട ചില സ്പീഷീസ് പെൺ കൊതുകുകളിൽ സലിംഗ ജീവ ചക്രവും (sexual life cycle ) മനുഷ്യരിൽ അലിംഗ ജീവ ചക്രവും (asexual life cycle ) സംഭവിക്കുന്നു .
മലമ്പനി രോഗിയുടെ രക്തം , അനോഫിലിസ് പെൺ കൊതുകുകൾ കുടിക്കുമ്പോൾ , ശ്വേത രക്ത കോശങ്ങളിൽ ഉള്ള പ്ലാസ്മോടിയത്തിന്റെ ആൺ, പെൺ രൂപങ്ങളായ മൈക്രോ ഗമെറ്റൊസ്യ്റ്റ് (microgametocxyte ) , മാക്രോഗാമെറ്റൊസിറ്റ് (Macrogametocyte ) എന്നിവ കൊതുകിൽ എത്തപ്പെടുന്നു.
കൊതുകിന്റെ ആമാശയത്തിൽ ഇവ ഒത്തുചേർന്നു ഊക്കിനിറ്റ് (ookinite ) ഉണ്ടാകുന്നു.
ഊക്കിനിറ്റിൽ ഉണ്ടാകുന്ന സ്പോരോസ്യ്റ്റുകൾ(sporosites ) എല്ലാം തന്നെ കൊതുകിന്റെ ഉമിനീർഗ്രന്ധിയിലേക്ക് കുടിയേറുന്നു.
രോഗം പകരുന്ന രീതി
അനോഫലീസ് ജനുസ്സിൽപ്പെട്ട ചില ഇനം പെൺ കൊതുകുകൾ ആണ് മലമ്പനി ഒരാളിൽ നിന്നും മറ്റൊരാളിലേക്ക് പരത്തുന്നത്.
ഇന്ത്യയിൽ അറുപതിലധികം ഇനം (species ) അനോഫലീസ് കൊതുകുകൾ ഉണ്ടെങ്കിലും , പത്തോളം ഇനങ്ങൾ മാത്രമാണ് രോഗം പരത്താൻ കഴിവുള്ളവ.
അനോഫെലീസ് സ്ടീഫന്സി, അനോഫലീസ് കൂലിസിഫാസിസ് എന്നീ രണ്ടിനങ്ങൾ ആണ് മുഖ്യ രോഗ വാഹക കീടങ്ങൾ (Primary vectors ) .
അനോഫെലീസ് സ്ടീഫന്സി ആണ് കേരളത്തിൽ ഉൾപ്പെടെ ഉള്ള ഇന്ത്യൻ നഗരങ്ങളിൽ മലമ്പനി വ്യാപിപ്പിക്കുന്നത്.
അനോഫലീസ് പെൺ കൊതുകുകൾ രക്തം കുടിച്ചു രണ്ടു മൂന്നു ദിവസങ്ങൾക്കു ശേഷം ശുദ്ധ ജലത്തിൽ മുട്ടകൾ ഇടുന്നു.
ഒന്നോ രണ്ട ദിവസത്തിന് ശേഷം, മുട്ട വിരിഞ്ഞു പുറത്തു വരുന്ന കൂത്താടികൾ(ലാർവ) , അഞ്ചിൽ‍പ്പരം ദിവസങ്ങളിലൂടെ , നാല് ദശകൾ പിന്നിട്ടു സമാധി ദശ (Pupa ) പ്രാപിക്കുന്നു .
രണ്ടു ദിവസത്തിനകം, പൂർണ വളർച്ച എത്തിയ കൊതുകുകൾ സമാധി ദശ പൊട്ടി പുറത്തേക്ക് പറന്നുയരുന്നു.
താരതമ്യേന ഉയർന്ന താപ നിലയും, അന്തരീക്ഷ ഈർപ്പാവസ്ഥയും, ഇടവിട്ടുള്ള മഴയും കൊതുക്കളുടെ വംശ വർധനയ്ക്ക് ഏറ്റവും അനുയോജ്യമാണ് .
ഈ രോഗത്തിന് കൃത്യമായ ചികിത്സ എല്ലാ ഗവണ്മെന്റ് ആശുപത്രികളിലും, ആരോഗ്യ കേന്ദ്രങ്ങളിലും ലഭ്യമാണ്.
അതിനാൽ മുൻകൂട്ടീ രോഗം കണ്ടുപിടിച്ചു ചികിത്സിച്ചാൽ പൂർണമായും ഭേദം ആക്കാൻ കഴിയും.
മറ്റുള്ളവർക്ക് മലമ്പനി ഉണ്ടാവുകയും ഇല്ല.
മലമ്പനിബാധ കണ്ടുപിടിക്കാനായി പനി ബാധിച്ചവരുടെ രക്ത-സ്മീയർ പരിശോധന നടത്തിയാൽ മതി.
ആരോഗ്യ പ്രവർത്തകർ രണ്ടാഴ്ചയിൽ ഒരിക്കൽ വീടുകളിൽ എത്തി പനിയുള്ളവരെ കണ്ടുപിടിച്ചു അവരുടെ രക്ത സ്മീയർ എടുക്കുന്നു (Active surveillance ).
ആശുപത്രിയിൽ വരുന്ന പനിബാധിതരുടെ രക്ത-സ്മീയര്കളും ഇപ്രകാരം എടുക്കുന്നു (Passive surveillance).
രക്ത-സ്മീയർ എടുക്കുന്ന ഏല്ലാവർക്കും ഒറ്റ ഡോസയി ക്ലോറോക്വിൻ (Chloroquine) ഗുളികയും നൽകും.
രക്ത-സ്മീയർ ലബോറട്ടറി പരിശോധന നടത്തി രോഗം മലമ്പനി ആണെന്ന് ഉറപ്പായാൽ അവർക്ക് സമ്പൂർണ ചികിത്സ (Radical treatment ) നൽകുന്നു.
വൈവാക്സ് ഇനം രോഗം ബാധിച്ചവർക്ക്‌ പ്രൈമാക്വിൻ( Primaquine ) ഗുളികയാണ് ഇതിനായി നൽകുന്നത്.
എന്നാൽ ക്ലോറോക്വിൻ എന്ന മരുന്നിനെതിരെ പ്രതിരോധ ശേഷി ആർജിച്ച മലമ്പനി രോഗാണു ബാധിക്കുകയോ സങ്കീർണമായ മലമ്പനി പിടിപെടുകയോ ചെയ്താൽ ക്വുനയ്ൻ (Qunine), മെഫ്ലോക്വിൻ (Mefloquine ), ആർട്ടിമിസിൻ (Artimisine) എന്നീ മരുന്നുകൾ വേണ്ടിവരും.
രാസപ്രതിരോധം
മലമ്പനിക്കെതിരെ വാക്സിൻ നിലവിലില്ല .
മലമ്പനി ബാധിത പ്രദേശങ്ങളിൽ പോകുന്നവർക്ക്, താൽക്കാലിക പ്രതിരോധത്തിനായി മലമ്പനിക്കെതിരായ മരുന്നുകൾ പ്രതിരോധ മരുന്ന് ആയി നൽകുവാനും (Prophylactic treatment ) സംവിധാനം ഉണ്ട്.
കൊതുക് നിയന്ത്രണം
മലമ്പനി കൂടുതലായി ബാധിച്ചിട്ടുള്ള സംസ്ഥാനങ്ങളിൽ വർഷത്തിൽ രണ്ടു തവണ വീടിനുള്ളിൽ, ചുവരുകളിൽ അവശേഷിത (Residual ) കഴിവുള്ള കീടനാശിനികൾ തളിക്കുന്നൊണ്ട്.
എന്നാൽ കേരളത്തിൽ മലമ്പനി ബാധയുടെ തോത് കുറവായതിനാൽ , ഏതെങ്കിലും പ്രദേശത്ത് രോഗം കാണുമ്പോൾ മാത്രം അവശേഷിത കഴിവുള്ള കീടനാശിനി പ്രയോഗിക്കാൻ നിർദ്ദേശം ഉള്ളൂ , ശുദ്ധ ജലം കെട്ടി നിൽക്കുന്ന ഇടങ്ങളിൽ 'ടെമിഫോസ്' കീടനാശിനി തളിക്കുന്നു.
, ജൈവ നിയന്ത്രണ ഭാഗമായി കിണറുകളിൽ ഗപ്പി ,(Gambusia affinis )മത്സ്യങ്ങളെ നിക്ഷേപിക്കുന്നു .
ഓടകളിൽ 'ബസില്ലുസ് ടുരിന്ജിഎൻസിസ്' (Bacillus turingiensis ) സംയുക്തം തളിക്കുന്നു..
ഇതോടൊപ്പം, മലാത്തിഓൺ (Malathion ) ധൂമ പ്രയോഗവും കൊതുകുകളെ തൽക്ഷണം കൊല്ലാൻ ഉപയോഗിക്കുന്നു.
രോഗ ബാധിതർ കൊതുക് വലക്കുള്ളിൽ കിടക്കുന്നത് രോഗം പകരുന്നത് തടയും.
പനി ബാധിച്ചാൽ ഉടൻ തന്നെ രക്ത പരിശോധന നടത്തി ചികിത്സ തേടാനും കൊതുക് നിയന്ത്രണ നടപടികൾ അവലംബിക്കാനും ജനങ്ങൾക്ക്‌ അവബോധം നൽകുന്ന ബോധവത്കരണവും വളരെ പ്രാധാന്യമർഹിക്കുന്നു .
മരുന്നുകൾ ക്വിനൈൻ ക്ലോറോക്വിൻ ഡോക്സിസൈക്ലിൻ മെഫ്ലോക്വിൻ പ്രൈമാക്വിൻ പ്രൊഗ്വാനിൽ സൾഫാഡോക്സിൻ-പൈറിമെത്തമിൻ ഹൈഡ്രോക്സിക്ലോറോക്വിൻ ആർതെമിസ്സിനിൻ അവലംബം
കേരള സംസ്ഥാന ആരോഗ്യ വകുപ്പിന്റെ "ഫോർ പ്ലസ്‌ തീവ്ര യജ്ഞം -2010 " എന്ന പ്രസിദ്ധീകരണം : 1 2 {{ cite book }} : | editor-last= has generic name ( help ) CS1 maint: multiple names: editors list ( link ) 1 2 3 1 2 ↑ {{ cite journal }} :  CS1 maint: multiple names: authors list ( link ) ↑ ↑ {{ cite journal }} :  CS1 maint: multiple names: authors list ( link ) ↑ {{ cite journal }} :  CS1 maint: multiple names: authors list ( link ) ↑ {{ cite journal }} :  CS1 maint: multiple names: authors list ( link ) ↑ {{ cite journal }} :  CS1 maint: multiple names: authors list ( link ) ↑ WebMD Last Updated: May 16, 2007.
പുറം കണ്ണികൾ പൊതുവിവരങ്ങൾ മലേറിയയെ കുറിച്ച് ലോകാരോഗ്യസംഘടന Global Malaria action Plan Malaria Atlas Project Archived 2015-03-30 at the Wayback Machine .
Medicines for Malaria Venture (MMV) World Malaria Report 2005 Doctors Without Borders/Medecins Sans Frontieres - Malaria information pages Medline Plus - Malaria
മലമ്പരല ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Symplocos_macrocarpa
തെക്കെപശ്ചിമഘട്ടതദ്ദേശവാസിയായഒരു ചെറിയ വൃക്ഷമാണ് മലമ്പരല .
( ശാസ്ത്രീയനാമം : Symplocos macrocarpa ) .
8 മീറ്ററോളം ഉയരം വയ്ക്കുന്ന ഈ മരം വംശനാശഭീഷണിയുള്ളതാണ്.
അഗസ്ത്യമലയിൽ കാണുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Symplocos macrocarpa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Symplocos macrocarpa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലമാവ് (Buchanania barberi) ഇംഗ്ലീഷ് വിലാസം https://ml.wikipedia.org/wiki/Buchanania_barberi
തെക്കെപശ്ചിമഘട്ടതദ്ദേശവാസിയായ ഒരു മരമാണ് മലമാവ് .
( ശാസ്ത്രീയനാമം : Buchanania barberi ) .
തിരുവിതാംകൂറിലെ നതാരിയിൽ നിന്നും മാത്രം കണ്ടെത്തിയിട്ടുള്ള ഈ മരം ആവാസവ്യവസ്ഥയുടെ നാശത്താൽ കടുത്ത വംശനാശഭീഷണിയിലാണ്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Buchanania barberi എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Buchanania barberi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലമുകളിലെ അബ്ദുള്ള
പുനത്തിൽ കുഞ്ഞബ്ദുള്ള രചിച്ച ചെറുകഥയാണ് മലമുകളിലെ അബ്ദുള്ള .
ഈ കൃതിക്ക് 1975-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിരുന്നു .
മലമുഴക്കി വേഴാമ്പൽ ഇംഗ്ലീഷ് വിലാസം https://ml.wikipedia.org/wiki/Greater_Indian_Hornbill
മലമുഴക്കി വേഴാമ്പൽ, നെല്ലിയാമ്പതിയിൽ നിന്നും Great hornbill , Buceros bicornis,sound നെല്ലിയാമ്പതിയിൽ നിന്നും റെക്കോർഡ് ചെയ്തത് -by Shino Jacob Koottanad
വേഴാമ്പൽ കുടുംബത്തിലെ അംഗമാണ് മലമുഴക്കി വേഴാമ്പൽ അഥവാ മരവിത്തലച്ചി .
ഇംഗ്ലീഷ്: Greater Indian Hornbill അഥവാ Two-horned Calao,അഥവാ Great  Pied  Hornbill .
ശാസ്ത്രീയനാമം: ബുസെറൊസ് ബൈകൊർണിസ് .
( Buceros bicornis ) .
കേരളത്തിന്റെയും അരുണാചൽ പ്രദേശിന്റെയും സംസ്ഥാന പക്ഷിയാണ് ഈ വേഴാമ്പൽ.
മലകളിൽ പ്രതിദ്ധ്വനിക്കുമാറുള്ള ശബ്ദവും ഹെലികോപ്റ്റർ പറക്കുമ്പോഴുള്ള ശക്തമായ ചിറകടിയൊച്ചയുമാണ് ഇവയ്ക്ക് മലമുഴക്കി എന്ന പേര് സമ്മാനിച്ചത്.
വംശംനാശ ഭീഷണി നേരിട്ടുകൊണ്ടിരിക്കുന്ന  മലമുഴക്കി വേഴാമ്പലിനെ സാധാരണയായി ഇന്ത്യയിലെ മഴക്കാടുകളിലും മലായ് പെനിൻസുലയിലും സുമാത്ര , ഇന്തോനേഷ്യയിലുമാണ് കണ്ടുവരുന്നത്.
ഈ പക്ഷിയുടെ ആയുസ്സ് ഏകദേശം 50 വർഷമാണ്.
കേരളത്തിലെ നെല്ലിയാമ്പതി , അതിരപ്പിള്ളി - വാഴച്ചാൽ , ചെന്തുരുണി കാടുകളിലും മലമുഴക്കി വേഴാമ്പലിനെ കാണാറുണ്ട്.
ചെറിയ ഒരനക്കം മതി, വേഴാമ്പൽ ചിറകടിച്ച് പറന്നുപോകും.
കൂട്ടിനുള്ളിലെ കുഞ്ഞുങ്ങൾക്കും അമ്മയ്ക്കും തീറ്റതേടി അലഞ്ഞ് അവ പകർന്നുകൊടുക്കുകയാണ് ആണിന്റെ ജോലി.
പരിസരത്ത് അപരിചിതർ ഉണ്ടെന്നുകണ്ട് ഭയന്നാൽ ആൺപക്ഷി മണിക്കൂറുകൾക്കുശേഷമേ തിരിച്ചെത്തൂ.
അതീവ ജാഗ്രതയാണ് വേഴാമ്പലിന് അപ്പോൾ.
ചുരുങ്ങിയത് 50 അടിയെങ്കിലും ഉയരത്തിലുള്ള വൃക്ഷത്തിലാണ് കൂടുകൾ.
2003-ൽ വാഴച്ചാലിൽ ഡി.എഫ്.ഒ. ആയിരുന്ന ഡോ. എൻ.സി. ഇന്ദുചൂഡൻ  ആദിവാസികളുടെ പങ്കാളിത്തത്തോടെ വേഴാമ്പൽ സംരക്ഷണത്തിന് പ്രത്യേക പദ്ധതി നടപ്പാക്കിയിരുന്നു.
പല വൃക്ഷങ്ങളുടേയും വിത്തുകൾ വിതരണം ചെയ്യുന്നതുകൊണ്ട് ''' കാട്ടിലെ കർഷകൻ ''' എന്ന പേരുണ്ട് ശരീരപ്രകൃതി
ഏഷ്യയിൽ ഉള്ളതിൽ ഏറ്റവും വലിപ്പമേറിയ വേഴാമ്പലാണിത്.
പൂർണവളർച്ചയെത്തിയ ആൺ വേഴാമ്പലിന് മൂന്നു മുതൽ നാല് അടി വരെ ഉയരവും അഞ്ചടിയോളം ചിറകളവും രണ്ടു മുതൽ നാലു കിലോഗ്രാം വരെ ഭാരവും ഉണ്ടായിരിക്കും.
ശരീരത്തിന്റെ ഏറ്റവും വലിയ പ്രത്യേകത തലയിലായി കറുപ്പുമഞ്ഞയും കലർന്ന ഒരു തൊപ്പി ഉണ്ട് എന്നതാണ്.
കൊക്കുകൾ വളരെ വലിയതും ശക്തിയേറിയതുമാണ്.
പെൺ വേഴാമ്പലുകൾ ആൺ വേഴാമ്പലുകളേക്കാളും വലിപ്പം കുറവാണ്.
ആൺ വേഴാമ്പലുകൾക്ക് ചുവന്ന കണ്ണും പെൺവേഴാമ്പലുകൾക്ക് നീല കലർന്ന വെളുത്ത കണ്ണുമാണുള്ളത്.
പഴങ്ങൾ , പുഴുക്കൾ, പ്രാണികൾ , ചിലതരം ഇലകൾ എന്നിവയാണ് പൊതുവെയുള്ള ഭക്ഷണം.
ചിലപ്പോൾ ഇവ ചെറിയ സസ്തനികളെയും പാമ്പുകളെയും പക്ഷികളെയും പല്ലികളെയും പിടിച്ച് തിന്നാറുണ്ട്.
പെൺ വേഴാമ്പലുകൾ മരങ്ങളുടെ പൊത്തുകളിലുള്ള കൂടുകളിൽ മുട്ടയിടുന്ന കാലത്ത്, പെൺപക്ഷി കൂട്ടിൽ കടന്ന ശേഷം  മരത്തിന്റെ തൊലിയും ചെളിയും വിസർജ്ജ്യവും കൊണ്ട് കൊക്കുകൾ മാത്രം പുറത്തു കാണത്തക്ക വിധം ബാക്കി ഭാഗങ്ങൾ അടക്കുന്നു.
പെൺപക്ഷി തൂവലുകൾ കൊഴിച്ച് കുഞ്ഞുങ്ങൾക്ക് പതുപതുത്ത കൂടൊരുക്കും.
ഒന്നോ രണ്ടോ മുട്ടയിടും.
കൂടിയാൽ മൂന്ന്.
വെള്ള മുട്ടകളാണ് ഇടുന്നത്.
കുറച്ചു സമയത്തിനു ശേഷംമുട്ടകളുടെ നിറം മാറും.
മുട്ടകൾ വിരിയുന്നതുവരെ അവ പൊത്തിനുള്ളിൽ നിന്ന് പുറത്ത് വരാതെ അടയിരിക്കും.
ആ സമയത്ത് ആൺ വേഴാമ്പൽ ആണ് പെൺ വേഴാമ്പലുകൾക്ക് ഭക്ഷണം തേടിക്കൊണ്ടുകൊടുക്കുന്നത്.
38-40 ദിവസത്തിനുള്ളിൽ മുട്ട വിരിഞ്ഞ് കുട്ടികൾ പുറത്തുവരുന്നു.
മുട്ടവിരിഞ്ഞു രണ്ടാഴ്ചയ്ക്കു ശേഷം കൂടിന്റെ അടച്ച ഭാഗം പൊളിച്ച് പെൺകിളി  പുറത്തു വരും.
കുഞ്ഞുങ്ങൾ കൂടിന്റെ ദ്വാരം ചെറുതാക്കും.
പിന്നീട് ആൺപക്ഷിയും പെൺപക്ഷിയും കുട്ടികൾക്ക് തീറ്റ കൊടുക്കും.
പൊതുവെ  കൂട്ടമായിട്ടാണ് വേഴാമ്പലുകൾ കഴിയുക.
ഒരുകൂട്ടത്തിൽ 20ൽ താഴെ വേഴാമ്പലുകൾ ഉണ്ടാകും.
ഒറ്റ ഇണയെ മാത്രമെ സ്വീകരിക്കുകയുള്ളു.
ഒറ്റ കൂടു തന്നെ വർഷങ്ങളോളം ഉപയോഗിക്കും.
20-22 ആഴചവരെയാണ് പ്രജനനകാലം.
അതിൽ 15-19 ആഴചകളോളം പെൺപക്ഷി അടച്ചകൂട്ടിൽ തന്നെ കഴിയും.
ചിത്രശാല മലമുഴക്കി വേഴാമ്പലിന്റെ ചിത്രങ്ങൾ അവലംബം ↑ ↑ ↑ ↑ ↑ {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help ) ↑ ↑ http://www.kerenvis.nic.in/Database/KeralaBirds_1090.aspx .
↑ മലമുഴക്കി വേഴാമ്പൽ- ജെ.പ്രവീൺ, കൂട് മാസിക, ഒക്ടോബർ 2013 26 ഫെബ്രുവരി 2011-ലെ ഹിന്ദു ദിനപത്രം- കൊച്ചി പതിപ്പ്.
മലമ്പരുത്തി ഇംഗ്ലീഷ് വിലാസം https://ml.wikipedia.org/wiki/Firmiana_colorata
പശ്ചിമഘട്ടത്തിലെയും ഡെക്കാനിലെയും കാടുകളിൽ സാധാരണയായി കണ്ടുവരുന്ന ഒരു മരമാണ് മലമ്പരുത്തി .
( ശാസ്ത്രീയനാമം : Firmiana colorata ) .
15 മീറ്ററോളം ഉയരം വയ്ക്കും .
ശ്രീലങ്കൻ വംശജനാണ്.
ഇന്ത്യയിലും ശ്രീലങ്കയിലും ഈ മരത്തെ വിശുദ്ധമായി കരുതുന്നു.
ഇലകൾ നല്ല കാലിത്തീറ്റയാണ് .
അവലംബം പുറത്തേക്കുള്ള കണ്ണികൾ കൂടുതൽ അറിവുകൾ, ചിത്രങ്ങൾ വിക്കിസ്പീഷിസിൽ Firmiana colorata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Firmiana colorata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലമുത്തൻ തുമ്പികൾ ഇംഗ്ലീഷ് വിലാസം https://ml.wikipedia.org/wiki/Chlorogomphidae
കല്ലൻതുമ്പികളിലെ ഒരു കുടുംബമാണ് മലമുത്തൻ തുമ്പികൾ (Chlorogomphidae) വിവരണം
കറുത്ത നിറത്തിലുള്ള ശരീരത്തിൽ തിളങ്ങുന്ന മഞ്ഞ പുള്ളികൾ ഉള്ള വലിയ തുമ്പികളാണ് മലമുത്തന്മാർ.
ഉദരത്തിന് ശരാശരി 50 -55 mm വരെ വലുപ്പമുണ്ടായിരിക്കും.
ഇംഗ്ലീഷിൽ Mountain Hawks എന്നാണ് ഈ തുമ്പി കുടുംബത്തിന്റെ പേര്.
പേര് സൂചിപ്പിക്കുന്നത് പോലെത്തന്നെ ഉയർന്ന മലമ്പ്രദേശങ്ങളിലാണ് (3000 അടിയോ അതിന് മുകളിലോ) ഈ തുമ്പികളെ പൊതുവെ കാണാറുള്ളത്.
അപൂർവ്വമായി മാത്രം റിപ്പോർട്ട് ചെയ്യപ്പെട്ടിട്ടുള്ള ഈ തുമ്പികളെക്കുറിച്ച് പരിമിതമായ അറിവുകൾ മാത്രമാണ് ലഭ്യമായിട്ടുള്ളത് .
പതഞ്ഞൊഴുകുന്ന കാട്ടരുവികളാണ് മലമുത്തൻ തുമ്പികളുടെ പ്രജനനകേന്ദ്രങ്ങൾ.
അരുവികളിലെ ചെറിയ വെള്ളച്ചാട്ടങ്ങളുടെ അടിയിലായി മണലിൽ ആഴത്തിൽ കുഴികളുണ്ടാക്കി അതിലാണ് മലമുത്തന്മാരുടെ ലാർവ്വകൾ താമസിക്കുന്നത്.
മറ്റ് തുമ്പികളിൽ നിന്നും വ്യത്യസ്തമായി മലമുത്തന്മാരിലെ ആൺതുമ്പികൾ ഇണ ചേർന്ന് കഴിഞ്ഞാൽ പെൺതുമ്പികളെ അനുഗമിക്കാറില്ല .
ഈ കുടുംബത്തിൽ Chlorogomphus എന്ന ഒരു ജീനസ് മാത്രമാണുള്ളത്.
ഇന്ത്യയിൽത്തന്നെ ഈ ഒരു ജീനസ് മാത്രമാണ് ഈ കുടുംബത്തിൽ ഉള്ളത്.
ഇന്ത്യയിൽ ഒട്ടാകെ 12 സ്പീഷീസുകൾ ഈ കുടുംബത്തിൽ ഉണ്ടെങ്കിലും നീലഗിരി മലമുത്തൻ (Chlorogomphus campioni), ആനമല മലമുത്തൻ (Chlorogomphus xanthoptera) എന്നീ രണ്ട് സ്പീഷീസുകൾ മാത്രമാണ് കേരളത്തിൽ നിന്നും റിപ്പോർട്ട് ചെയ്യപ്പെട്ടിട്ടുള്ളത്.
ഇവ രണ്ടും പശ്ചിമഘട്ടത്തിലെ സ്ഥാനീയ തുമ്പികളാണ് .
മലമ്പരത്തി ഇംഗ്ലീഷ് വിലാസം https://ml.wikipedia.org/wiki/Sterculia_foetida
പിണർ , പൊട്ടക്കാവളം , പീനാറി എന്നെല്ലാം അറിയപ്പെടുന്ന മലമ്പരത്തി ആന്തമാനിലും ഇന്ത്യ കൂടാതെ ആഫ്രിക്ക, ശ്രീലങ്ക, മ്യാന്മർ എന്നിവിടങ്ങളിലും കണ്ടുവരുന്നു.
( ശാസ്ത്രീയനാമം : Sterculia foetida ) .
Java-Olive, Skunk tree, Poon tree എന്നെല്ലാം പേരുകളുണ്ട്.
30 മീറ്റർ വളരുന്ന വന്മരം.
ഇലയ്ക്കും പൂവിനും തൊലിയ്ക്കുമെല്ലാം ദുർഗന്ധമുണ്ട്.
വളരെ ഭംഗിയുള്ള പൂക്കൾ, സുന്ദരമായ കായ്കൾ, വറുത്താൽ കഴിക്കാൻ പറ്റുന്ന കുരുക്കൾ, പക്ഷേ ഈ മരത്തിന്റെയും പൂവിന്റെയും ദുർഗന്ധം അസഹ്യമാണ് .
ഈടും ബലവും കുറഞ്ഞ തടിയുള്ള ഈ ഇലപൊഴിയും വൃക്ഷത്തിന് കഠിനമായ ചൂടും തണുപ്പും പിടിക്കില്ല.
വറുക്കാത്ത കുരുവിന് വിഷമുണ്ടായേക്കാം.